Legal Document

Category: 14

Text:
14. ΝΟΜΟΣ υπ’ αριθ. 686 της 5/8 Σεπτ. 1977 (ΦΕΚ Α΄ 253) Περί υπαγωγής εις τας συνταξιοδοτικάς διατάξεις του άρθρ. 11 του Ν.Δ. 4277/1962 του τακτικού προσωπικού ενίων Ν.Π.Δ.Δ., ως και ρυθμίσεως συνταξιοδοτικών τινών θεμάτων. Άρθρ.1.-Αι διατάξεις του άρθρ. 11 του Ν.Δ. 4277/1962 «περί συνταξιοδοτήσεως των ιατρών του ΙΚΑ και ετέρων τινών κατηγοριών εργαζομένων», ως εκάστοτε ισχύουν, έχουν εφαρμογήν και επί του παρά τω Κλάδω Συντάξεων του Ιδρύματος Κοινωνικών Ασφαλίσεων ησφαλισμένου τακτικού προσωπικού των κάτωθι Νομικών Προσώπων Δημοσίου Δικαίου: α)Κρατικού Εργαστηρίου Ελέγχου Φαρμάκων (ΚΕΕΦ). β)Αυτονόμου Οικοδομικού Οργανισμού Αξιωματικών. γ)Λέσχης Αξιωματικών Ενόπλων Δυνάμεων. δ)Ταμείου Αρωγής Αναπήρων και Θυμάτων Πολέμου. ε)Οργανισμού Κεντρικής Λαχαναγοράς Θεσσαλονίκης. ς)Ειδικού Ταμείου Μονίμων Οδοστρωμάτων Αθηνών (ΕΤΜΟΑ). ζ)Ταμείου Αρχαιολογικών Πόρων και Απαλλοτριώσεων. η)Δικηγορικών Συλλόγων Αθηνών, Πειραιώς, Πατρών, Βόλου, Σερρών, Λαρίσης και Καλαμών. θ)Συμβολαιογραφικού Συλλόγου Εφετείων Αθηνών, Αιγαίου και Δωδεκανήσου. ι)Νομαρχιακών Ταμείων (Ν.Δ. 3620/1956). ια)Χρηματιστηρίου Εμπορευμάτων Θεσ/νίκης. ιβ)Ξενοδοχειακού Επιμελητηρίου της Ελλάδος. ιγ)Εταιρίας Προστασίας Αποφυλακιζομένων Πειραιώς. ιδ)Γεωτεχνικού Επιμελητηρίου Ελλάδος. ιε)Εθνικού Κέντρου Κοινωνικών Ερευνών. ις)Επιτροπής Αδείας Ασκήσεως Επαγγέλματος Ηθοποιού. ιζ)Ταμείου Χρηματοδοτήσεως Δικαστικών Κτιρίων. ιη)Επιτροπής Δημοσίων Κήπων και Δενδροστοιχιών. ιθ)Ινστιτούτου Ωκεανογραφικών και Αλιευτικών Ερευνών. κ)Ταμείου Εθνικής Οδοποιΐας. κα)Οργανισμού Αποχετεύσεως Θεσσαλονίκης. κβ)Οργανισμού Διαχειρίσεως Δημοσίου Υλικού (Νόμ. 251/1976). κγ)Κρατικού Θεάτρου Βορείου Ελλάδος. κδ)Ταμεία Προστασίας Ελαιοπαραγωγής (Ν.Δ. 2413/1953, Β.Δ. 131/1970). Άρθρ.2.-1.Αι εις την παρ. 3 του άρθρ. 4 του Ν.Δ. 183/1973 οριζόμεναι ανατρεπτικαί προθεσμίαι, δια την υποβολήν αιτήσεων παρά των υπηρετούντων μονίμων ιατρών, τακτικών υπαλλήλων και υπηρετών, ως και των ήδη εξελθόντων της υπηρεσίας τοιούτων, προς αναγνώρισιν υπηρεσιών ως συνταξίμων, ως και δια την υποβολήν αιτήσεων υπό των εκ των ως άνω υπαχθέντων εις τας διατάξεις του Νόμ. 3163/1955, προς αναγνώρισιν ως συνταξίμων των περί ων η περίπτ. ς΄ του άρθρ. 2 παρ. 2 του Νόμ. 3163/1955 προϋπηρεσιών, παρατείνονται αφ’ ης έληξαν μέχρι 31 Δεκ. 1978. 2.Η βάσει των διατάξεων της προηγουμένης παραγράφου αναγνωριζομένη σύνταξις ή αύξησις ταύτης των εξελθόντων ήδη της υπηρεσίας είναι πληρωτέα από της πρώτης του μηνός της χρονολογίας εκδόσεως της σχετικής πράξεως ή αποφάσεως. Άρθρ.3.-Η ισχύς του παρόντος άρχεται από της πρώτης του μεθεπομένου της δημοσιεύσεώς του μηνός δια της Εφημερίδος της Κυβερνήσεως. (Αντί για τη σελ. 378,121) Σελ. 378,121(α) Τεύχος 713-Σελ. 87 428 Συνταξιοδότηση προσωπικού Ι.Κ.Α 15Β.Λ.α.13-14